Flyet ligger mellem startbanen og Thistedvej. Piloten, der var ene mand ombord, er ifølge vagtchef ved Nordjyllands Politi, Henrik Beck, uskadt. - Han er formentligt blevet blændet af solen under indflyvningen, siger Henrik Beck til tv2nord.dk. Piloten forklarer til TV2/NORD at han under indflyvningen til Aalborg Lufthavn blev blændet af solen, så han troede han var over startbanen, og satte maskinen ned på en græsmark mellem indflyvningslysene før startbanen. Efter en kort tur i græsset ramte landingshjulene en lille forhøjning og tippede om på hovedet. Piloten forklarer at han havde spændt selerne godt og derfor hang han nu i dem. Han kunne dog spænde sig selv op og forlade flyet uskadt. Flyet er af typen KZ7 og fra 1948.
Et mindre fly styrtede for kort tid siden ned under indflyvningen til Aalborg Lufthavn. Piloten blev blændet af solen. Opdateret 19:18